
Zene Krajcsó Bence citeraművész ombudsmanhoz fordul: úgy érzi, csúnyán elbántak vele 

Kirúgták az év legjobbját 



A fiatal citerás a népművészet ifjú mestere fotó: teknős miklós 


Krajcsó Bence citeraművészt a Ze- 
neakadémián éppen citerából nem 
engedték át a vizsgán, ezért egy év 
után megszűnt a hallgatói jogviszo- 
nya. A zenész nem érti, hogy mi tör- 
tént, hiszen eléggé jól játszik: a Ze- 
neakadémián is ő szerepelt a nép- 
zenei bemutatókon. Nem hagyja 
annyiban. 


Kácsor Zsolt 


Krajcsó Bence 21 éves citeraművészt 
elbocsátották a Liszt Ferenc Zene- 
művészeti Egyetemről, méghozzá 
a vizsgákon éppen abból a tárgyból 
rúgták ki, amihez a legjobban ért: ci- 
terából. Kétszer egymás után elégte- 
len érdemjegyet kapott, így az intéz- 
mény szabályzata szerint tanulmá- 
nyait nem folytathatja, hallgatói jog- 
viszonyát megszüntették. 

Krajcsó képtelenségnek tartja, 
ami vele történt, a hangszerén ma 
is úgy játszik, mint 2013-ban, ami- 
kor a Népművészet Ifjú Mestere mi- 
niszteri kitüntetést megkapta. Nem 
érti, hogy ha elsőéves hallgatóként 
a Zeneakadémián rendezett népze- 
nei bemutató koncertekre, szakmai 
konferenciákra őt kérték föl citeráz- 
ni, akkor hogyan kaphatott elégte- 
lent a pótvizsgán is - citerából. 

Az eredetileg Békés megyei fia- 


talembert 2012-ben a Duna Televí- 
zió Fölszállott a páva című tehetség- 
kutatójából ismerhette meg a közön- 
ség. Kétezer jelentkezőből egyedüli 
citerásként került be a műsorba, és 
a verseny díjazottja lett. 

Beindult a szólókarrierje, járja az 
országot, koncerteken kívül kulturá- 
lis rendezvények, előadások gyakori 
szereplője. A Zeneakadémiára 2014- 
ben vették föl, de 2015 szeptemberé- 
re már biztossá vált, hogy tanulmá- 
nyait nem folytathatja. 

Kérdésünkre, hogy miképpen 


bukhatott meg kétszer is, éppen ci- 
terából, a fiatalember azt válaszolta, 
hogy hónapok óta ezen töri a fejét, de 
nem tudja a választ, találgatásokba 
pedig nem akar bocsátkozni. Mint 
fogalmazott, nem szeretné, ha nagy- 
képűségnek hangzana, de a hangsze- 
res tudásával szerinte semmi baj, hi- 
szen évek óta csak a citerának él, más 
nem is érdekli, erre a hangszerre tet- 
te föl az életét. Hozzátette: azoknak 
az oktatóknak a döntését, akik őt a 
vizsgán és a pótvizsgán megbuktat- 
ták, természetesen nem lehet felül- 


A Zeneakadémia 
lezárta az ügyet 

Az intézmény megkeresésünkre az 
alábbi tájékoztatást adta: „Krajcsó 
Bence volt hallgató ügyében az 
egyetem a hatályos, a jogszabályok- 
nak megfelelően kialakított szabály- 
zatai alapján járt el. Hallgatói jogvi- 
szonya a tanulmányi kötelezettsé- 
gek nem teljesítése miatt elbocsá- 
tással megszűnt. A Hallgatói Jogor- 
voslati Bizottság a korábbi döntést 
és annak körülményeit megvizsgál- 
va azt helybenhagyta, így az elbo- 
csátás jogerőre emelkedett. A hall- 


bírálni, hiszen az érdemjegy megíté- 
lése egy tanár autonóm szakmai fele- 
lősségén nyugszik. 

Formai okok miatt fellebbezett: 
kifogásolta az eljárás során szabály- 
talanul megszervezett és lefolyta- 
tott pótvizsgát, valamint azt, hogy - 
a törvény szerint - előzetes írásbe- 
li értesítést kellett volna kapnia ar- 
ról, hogy jogviszonyának megszűné- 
sére reális esély van, ám ez az érte- 
sítés elmaradt. Fellebbezését eluta- 
sították, így az oktatási jogok bizto- 
sától kért segítséget. A biztos, Aáry 


gatót tájékoztattuk a további jogor- 
voslati lehetőségekről: az egyetem 
döntésének megváltoztatását bíró- 
sági úton kezdeményezheti, de nem 
nyújtott be keresetet. Később az 
Oktatási Jogok Biztosához fordult. 

Az ombudsman javaslatot tett az 
egyetem szabályzatainak pontosítá- 
sára, melynek az egyetem eleget 
tett. Javasolta a hallgatói jogviszony 
helyreállítását is. Ennek az egyetem 
nem látta lehetőségét, mivel az 
egyetemen jogerősen lezárult az 
ügy, annak eredményét csak bíróság 
változtathatta volna meg. Krajcsó 
ügyét az egyetem oktatásigazgatási 
ügyként kezeli, azt lezártnak tekinti.” 


Tamás Lajos jogszerűtlennek nevez- 
te a helyzetet, és kezdeményezte az 
intézményvezetésnél a hallgatói jog- 
viszony visszaállítását. Ez nem tör- 
tént meg. A zenész azt mondja: Bu- 
dapesten él, vidéken tanít, hogy meg 
tudjon élni. Azért nem fordult bíró- 
sághoz, mert nincs pénze peresked- 
ni. Nem tudja, mit hoz a jövő. 

Talán elhagyja az országot, hát- 
ha egy külföldi intézményben ké- 
pes lesz zenei diplomát szerezni - ha 
már a Kodály-módszer őshazájában 
nem sikerült. 


Kínai Nemzetközi Sajtófotó Verseny Móricz-Sabján Simon sikere 

Harmincezer kép között nyert kollégánk műve 



A szegedi utcákon készítette fotóriporterünk a díjnyertes sorozatot 


A 12. China International Press 
Photo Contest (CHIPP) Sport soro- 
zat (Sports News) kategóriában la- 
punk munkatársa - Móricz-Sabján 
Simon - kapta az első díjat Street 
workout című sorozatáért. ,JSzebe- 
ni András fotográfus Szegedi Mű- 
hely néven szervezett alkotótábort, 
ennek keretein belül készítettem a 
sorozatot tavaly. A CHIPP jelenleg 
Ázsia legnagyobb és legelismertebb 
fotóriporteri eseménye, amelyre 70 
országból közel 30 ezer kép érkezett 
az idei évben is. A nagydíjas és a ka- 
tegóriák győztesei vehetnek részt a 
nyári díjátadó ünnepségen, Cseng- 
duban, örülök, 
hogy ott lehe- 
tek” - mondta 
el kollégánk a 
díj hátterét. Ta- 
valy ugyanezen 
a versenyen Sár- 
vidék című soro- 
zatával nyert el- 
ső díjat a Min- 
dennapok kate- 
góriában. (Mun- 
katársunktól) 



Móricz-Sabján 

Simon 


A szegedi fotóváros 

Szebeni András tavaly óta dédel- 
geti a fotóváros ötletét. Ahogyan 
a franciaországi Arles városában 
minden évben egy egész hónapon 
keresztül minden a fotózásról szól, 
rengeteg embert, művészt és 
érdeklődőt vonzva, úgy Szegednek 
is minden adottsága megvan 
ahhoz, hogy a kelet-közép-európai 
fotóművészet fővárosa legyen. 

A városi önkormányzatnak 
az ötlet nincs ellenére. 

Magyarország az elmúlt évszá- 
zadban sok sikeres fotóművészt 
adott a világnak - legtöbbjük 
azonban külföldön lett sikeres. 
Ideje volna ezen változtatni - és 
ez most megvalósítható elképze- 
lésnek látszik. „Ha majd megnéz- 
hetjük az első alkotótelepen szüle- 
tett alkotásokat, talán még reáli- 
sabbnak látszik a terv” - mondta 
lapunknak tavaly Szebeni András. 
Úgy látszik, az élet visszaigazolta 
a terveit. 


I KÖZLEMÉNY 


Az FGSZ Földgázszállító Zártkörűen Működő Részvénytársaság 

2016. április 11-én, április 13-án, április 15-én és április 18-án, naponta 08.00-18.00 között 

földgáz-távvezeték-rendszerén, fáklyázással járó karbantartási munkát végez a lakosság folyamatos 
gázellátásának biztosítása érdekében. 

Társaságunk Romhány gázátadó állomás melletti fáklyán szakembereinek felügyelete mellett végzi 
a földgáz szükség szerinti lefúvatását, fáklyázását. 

A művelet a lakosságot nem veszélyezteti, azonban erős hang- és fényhatással jár. 

A környék lakóitól a nyugalmuk megzavarása miatt ezúton is elnézést kérünk. 

A munkálatokról a helyszínen lévő szakembereink készséggel adnak tájékoztatást. 
Megértésüket köszönjük. 

